open-index/open-wikipedia-markdown huggingface dataset:
โอนามาซุ

thumb|300px|ภาพมนุษย์กำลังต่อสู้กับโอนามาซุ

**โอนามาซุ** () ตามตำนานญี่ปุ่นเป็นปลาดุกยักษ์ที่อาศัยอยู่ใต้เกาะญี่ปุ่น เมื่อมันขยับตัวจะทำให้เกิดแผ่นดินไหว โอนามาซุอาศัยอยู่ใต้เกาะญี่ปุ่นและถูกควบคุมโดยเทพเจ้าทาเกมิกาซูจิ ที่ประดิษฐานอยู่ที่คาชิมะ ซึ่งเทพเจ้าทาเกมิกาซูจิจะยับยั้งการขยับของโอนามาซุด้วยหิน แต่เมื่อทาเกมิกาซูจิชะล่าใจและปล่อยให้หินของเขาล้มลง โอนามาซุก็จะใช้โอกาสนี้ในการขยับตัวซึ่งจะทำให้เกิดแผ่นดินไหวรุนแรง 

## ตำนาน
ตามตำนานของญี่ปุ่นเล่าว่าโอนามาซุคือปลาดุกขนาดมหึมาที่อาศัยอยู่ใต้พื้นโลก ซึ่งเป็นสาเหตุของแผ่นดินไหว ความเกี่ยวข้องระหว่างโอนามาซุกับแผ่นดินไหวเกิดขึ้นครั้งแรกในทะเลสาบบิวะ ในช่วงเวลาประมาณศตวรรษที่ 16 โอนามาซุได้รับการวาดจากภาพโอสึเอะ ซึ่งเป็นศิลปะในบริเวณนั้น

โอนามาซุมีเกี่ยวข้องกับเทพพระเจ้าทาเกมิกาซูจิและ "หินรากฐาน" ในเมืองคาชิมะ จังหวัดอิบารากิ ซึ่งเป็นหินขนาดใหญ่ที่ทับไม่ให้ปลาดุกขยับได้ แต่เมื่อพระเจ้าทาเกมิกาซูจิชะล่าใจ โอนามาซุก็จะขยับตัวจนทำให้เกิดแผ่นดินไหวรุนแรง  

### คำอธิบาย
ความเชื่อเกี่ยวกับปลาดุกและแผ่นดินไหวไม่ได้มีอยู่ในญี่ปุ่นจนถึงปลายศตวรรษที่ 17 และได้รับความนิยมเพิ่มขึ้นหลังความเชื่อในการทำนายแผ่นดินไหวในช่วงศตวรรษที่ 19 ก่อนเกิดแผ่นดินไหวในเอโดะใน ค.ศ. 1855 ชาวประมงที่กำลังจะไปหาปลาไหลรายงานว่าพบปลาดุกมีพฤติกรรมผิดปกติในแม่น้ำ ซึ่งเขาก็ใช้ปลาดุกเป็นตัวทำนายแผ่นดินไหว ต่อมาในคืนนั้นก็ได้เกิดแผ่นดินไหวขึ้น สอดคล้องกับเกร็ดเล็กเกร็ดน้อยซึ่งบันทึกไว้ในพงศาวดาร ค.ศ. 1856 รายงานข่าวเกี่ยวกับปลาดุกสามารถทำนายแผ่นดินไหวได้ตามธรรมชาติ ในช่วงทศวรรษที่ 1930 นักแผ่นดินไหวชาวญี่ปุ่น ชินกิชิ ฮาไต และโนโบรุ อาเบะ ได้ แสดงให้เห็นว่าปลาดุกในพิพิธภัณฑ์สัตว์น้ำมีพฤติกรรมผิดปกติก่อนที่จะเกิดแผ่นดินไหวหลายชั่วโมง 
และสามารถคาดการณ์แผ่นดินไหวด้วยความแม่นยำ 80%

## ประวัติ
### นามาซุเอะ
thumb|upright|ทาเกมิกาซูจิควบคุมโอนามาซุด้วยหิน เพื่อป้องกันแผ่นดินไหวใน ค.ศ. 1855
นามาซุเอะ เป็นภาพพิมพ์ปลาดุกที่รู้จักกันในศตวรรษที่ 19 ภาพเหล่านี้ถูกตีพิมพ์และเผยแพร่ในปริมาณมากหลังจากเกิดแผ่นดินไหวในเอโดะ ค.ศ. 1855 ถือเป็นแผ่นดินไหวที่ใหญ่ที่สุดในยุคอันเซ
ภาพพิมพ์แกะไม้เหล่านี้ส่วนใหญ่มีฉากเทพเจ้าที่ปราบปลาดุก 

## อ้างอิง

;บรรณานุกรม

* 
* 
* 

หมวดหมู่:สิ่งมีชีวิตในตำนานญี่ปุ่น
หมวดหมู่:ภาพอูกิโยะ
หมวดหมู่:ปลาในศาสนา
คณะพยาบาลศาสตร์ มหาวิทยาลัยราชภัฏนครราชสีมา

**คณะพยาบาลศาสตร์ มหาวิทยาลัยราชภัฏนครราชสีมา** (อังกฤษ: Faculty of Nursing, Nakhon Ratchasima Rajabhat University) ก่อตั้งขึ้นในปี พ.ศ. 2564 ถือเป็นคณะวิชาที่ 7 ที่เปิดสอนในระดับปริญญาตรีของมหาวิทยาลัยราชภัฏนครราชสีมา

## ประวัติความเป็นมา
* วันที่ 18 กันยายน 2563 ในการประชุม ครั้งที่ 10/2563 ดำเนินการขอจัดตั้งโครงการจัดตั้งคณะพยาบาลศาสตร์ และได้รับการพิจารณาให้ความเห็นชอบโครงการจัดตั้งคณะพยาบาลศาสตร์จากสภามหาวิทยาลัย

* วันที่ 21 พฤษภาคม 2564 ก่อตั้ง คณะพยาบาลศาสตร์ ในฐานะเป็นองค์กรในกำกับขอมหาวิทยาลัยราชภัฏนครราชสีมา โดยการอนุมัติในการประชุมสภามหาวิทยาลัย ครั้งที่ 4 /64 ดังนั้น ในวันที่ 21 พฤษภาคม ของทุกปี จึงถือเป็นวันคล้ายวันสถาปนาคณะพยาบาลศาสตร์ มหาวิทยาลัยราชภัฏนครราชสีมา

## สัญลักษณ์
* **สีประจำคณะ** คือ สีเขียวมิ้น
* **ดอกไม้ประจำคณะ** คือ ดอกหิรัญญิการ์

## หลักสูตรการศึกษา

## คณบดี

**หมายเหตุ** คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น

## อ้างอิง

คณะพยาบาลศาสตร์
คณะครุศาสตร์ มหาวิทยาลัยราชภัฏนครราชสีมา

**คณะครุศาสตร์ มหาวิทยาลัยราชภัฏนครราชสีมา** (อังกฤษ: Faculty of Education, Nakhon Ratchasima Rajabhat University) ก่อตั้งขึ้นในปี พ.ศ. 2457 ถือเป็นคณะแรก ของมหาวิทยาลัยราชภัฏนครราชสีมา

## ประวัติความเป็นมา
* ปี พ.ศ. 2457 ก่อตั้งที่โรงเรียนตัวอย่างจังหวัดนครราชสีมา 
* ปี พ.ศ. 2461 เปลี่ยนเป็นโรงเรียนประจำมณฑลนครราชสีมา โดยรับนักเรียนที่สำเร็จชั้นมัธยมศึกษาปีที่ 3 มาเรียนต่ออีก 2 ปี สำเร็จ เพื่อจะได้รับประกาศนียบัตรครูมูลสามัญ (ป.)
* ปี พ.ศ. 2511 เริ่มผลิตครูระดับประกาศนียบัตรวิชาการศึกษานอกเวลา 
* ปี พ.ศ. 2515 เริ่มผลิตครูระดับ ประกาศนียบัตรวิชาการศึกษาชั้นสูงนอกเวลา
* ปี พ.ศ. 2517 เปิดสอนหลักสูตรครุศาสตรบัณฑิต (คบ.) วิชาเอกวิทยาศาสตร์ทั่วไป เป็นหลักสูตร 2 ปี
* 15 กุมภาพันธ์ 2518 หมวดวิชาการศึกษาได้รับการยกระดับขึ้นเป็น **คณะวิชาครุศาสตร์** และได้ขยายการผลิตครู ระดับปริญญาตรี ทั้งหลักสตร 2 ปีและ 4 ปี
* 24 มกราคม 2538 เปลี่ยนชื่อเป็น **คณะครุศาสตร์**

## หลักสูตรการศึกษา

## อ้างอิง

นครราชสีมา
ครุศาสตร์

คณะในพยาบาลศาสตร์
มักศูเราะฮ์

***มักศูเราะฮ์*** (, ) คือบริเวณปิดล้อม กล่อง หรือฉากไม้ใกล้*[[เมียะห์รอบ]]*หรือตรงกลางกำแพง*[[กิบลัต]]*ในมัสยิด โดยมีไว้สำหรับผู้นำมุสลิม (กับคณะผู้ติดตาม) และเดิมทีออกแบบไว้ป้องกันบุคคลเหล่านั้นจากมือสังหารระหว่างละหมาด อิหม่ามที่ทำการละหมาดในมักศูเราะฮ์มักอยู่ในมัซฮับ (สำนัก) เดียวกันกับผู้นำ

## ประวัติ

เชื่อกันว่ามักศูเราะฮ์แรกสร้างขึ้นโดยเคาะลีฟะฮ์อุษมาน (ดำรงตำแหน่ง ค.ศ. 644 ถึง 656) ที่มัสยิดแห่งมะดีนะฮ์ เพื่กป้องกันตนเองจากมือสังหาร หลังจากอุมัร ผู้ดำรงตำแหน่งคนก่อนหน้า ถูกลอบสังหารในมัสยิด ในยุคอิสลามตอนต้น เคาะลีฟะฮ์ยังทำหน้าที่เป็นอิหม่ามนำละหมาดในมัสยิดหลัก มักศูเราะฮ์แบบดั้งเดิมของอุษมานเป็นกำแพงอิฐดินแบบเรียบง่ายที่เจาะรูไว้ เพื่อให้คนละหมาดเห็นอิหม่ามได้ ภายหลังจึงเปลี่ยนเป็นโครงสร้างหินที่คงทนกว่า มุอาวิยะฮ์ที่ 1 เคาะลีฟะฮ์องค์แรกแห่งราชวงศ์อุมัยยะฮ์ ก็สร้างมักศูเราะฮ์ของตนเองในมัสยิดอุมัยยะฮ์ที่ดามัสกัสด้วย

มักศูเราะฮ์ที่เก่าแก่ที่สุดในโลกอิสลามที่ได้รับการรักษาไว้ในสถานที่เดิม คือมักศูเราะฮ์ไม้ในมัสยิดใหญ่แห่งอัลก็อยเราะวาน ซึ่งสั่งทำโดยอัลมุอิซซ์ อิบน์ บาดีส ผู้นำราชวงศ์ซีริด และมีอายุถึงครึ่งแรกของคริสต์ศตวรรษที่ 11 (ถึงแม้ว่าจะบูรณะภายหลังในคริสต์ศตวรรษที่ 17) ตั้งอยู่ทางขวาของ*[[มินบัร]]*มัสยิด และเป็นที่รู้จักจากงานไม้ที่มีจารึกกูฟีย์ที่อุทิศแด่อัลมุอิซซ์

## อ้างอิง

หมวดหมู่:สถาปัตยกรรมมัสยิด
หมวดหมู่:คำและวลีภาษาอาหรับ
หมวดหมู่:คำศัพท์ศาสนาอิสลาม
คณะมนุษย์ศาสตร์และสังคมศาสตร์ มหาวิทยาลัยราชภัฏนครราชสีมา

**คณะมนุษยศาสตร์และสังคมศาสตร์ มหาวิทยาลัยราชภัฏนครราชสีมา** (อังกฤษ: Faculty of Humanities and Social Science, Nakhon Ratchasima Rajabhat University) ก่อตั้งขึ้นเมื่อวันที่ 29 สิงหาคม พ.ศ. 2518 

## ประวัติความเป็นมา
* วันที่ 29 สิงหาคม 2518 ยกฐานะวิทยาลัยครู เป็นสถาบันอุดมศึกษา จึงจัดตั้งเป็น คณะวิชามนุษยศาสตร์และสังคมศาสตร์ ตามหลักสูตรการฝึกหัดครู ตามพระราชบัญญัติวิทยาลัยครู พ.ศ.2518

* พ.ศ. 2538 คณะวิชามนุษยศาสตร์และสังคมศาสตร์ ก็ได้ปรับเปลี่ยนเป็น คณะมนุษยศาสตร์และสังคมศาสตร์ เพื่อให้สอดคล้องกับการปฏิบัติภารกิจที่เปลี่ยนแปลงไป เนื่องจากวิทยาลัยครูนครราชสีมา ได้เปลี่ยนเป็นสถาบันราชภัฏนครราชสีมา

* เดือนสิงหาคม 2541 มีนโยบายเปลี่ยนแปลงโครงสร้างการบริหารทางด้านวิชาการภายในคณะ จากการบริหารแบบภาควิชาไปเป็นแบบโปรแกรมวิชา

* วันที่ 15 มิถุนายน พ.ศ. 2547 สถาบันราชภัฏนครราชสีมา ได้เปลี่ยนแปลงเป็น มหาวิทยาลัยราชภัฏนครราชสีมา

## หลักสูตรการศึกษา

## อ้างอิง

คณะมนุษย์ศาสตร์และสังคมศาสตร์
คณะสาธารณสุขศาสตร์ มหาวิทยาลัยราชภัฏนครราชสีมา

**คณะสาธารณสุขศาสตร์ มหาวิทยาลัยราชภัฏนครราชสีมา** (อังกฤษ: Faculty of Public Health, Nakhon Ratchasima Rajabhat University) ก่อตั้งขึ้นในปี พ.ศ. 2564 ถือเป็นคณะวิชาที่ 7 ที่เปิดสอนในระดับปริญญาตรีของมหาวิทยาลัยราชภัฏนครราชสีมา

## ประวัติความเป็นมา
* ปี พ.ศ. 2546 เปิดสอน หลักสูตรสาธารณสุขศาสตรมหาบัณฑิต สาขาการพัฒนาสุขภาพชุมชน
* ปี พ.ศ. 2552 เปิดสอนหลักสูตรสาธารณสุขศาสตรบัณฑิต สังกัดคณะวิทยาศาสตร์และเทคโนโลยี
* ปี พ.ศ. 2556 เนื่องจากหลักสูตรสาธารณสุขศาสตรบัณฑิต มีนักศึกษามากกว่า 1,200 คน มหาวิทยาลัยราชภัฏนครราชสีมา จึงมีนโยบายยกฐานะโปรแกรมวิชาสาธารณสุขศาสตร์ ให้เป็น คณะสาธารณสุขศาสตร์ โดยเสนอขออนุมัติจากสภามหาวิทยาลัย และมีประกาศจัดตั้งคณะสาธารณสุขศาสตร์ เมื่อวันที่ 19 กรกฎาคม พ.ศ. 2556
* ปี พ.ศ. 2557 เปิดสอนหลักสูตรวิทยาศาสตรบัณฑิต สาขาวิชาอาชีวอนามัยและความปลอดภัย เพิ่มอีก 1 หลักสูตร
* ปี พ.ศ. 2561 เปิดสอนหลักสูตรสาธารณสุขศาสตรดุษฎีบัณฑิต
* ปี พ.ศ. 2562 เปิดหลักสูตรวิทยาศาสตรบัณฑิต สาขาวิชาอนามัยสิ่งแวดล้อม

## หลักสูตรการศึกษา

## อ้างอิง

คณะสาธารณสุขศาสตร์
รายชื่อนครในประเทศมาเลเซีย

บทความนี้เป็นรายชื่อ**นครของ[[ประเทศมาเลเซีย]]** ณ ค.ศ. 2022 ประเทศมาเลเซียมีท้องที่จำนวน 19 แห่งที่ได้รับสถานะนคร (*bandar raya*) ตามกฎหมาย ในจำนวนนี้มี 16 แห่งอยู่ในมาเลเซียตะวันตก ส่วนอีก 3 แห่งอยู่ในมาเลเซียตะวันออก อย่างไรก็ตาม ยังมีท้องที่ที่มีลักษณะความเป็นเมืองสูงและมีประชากรจำนวนมากแต่ก็ยังไม่มีสถานะนคร ซึ่งบางครั้งก็สามารถเรียกขานเมืองเหล่านี้อย่างไม่เป็นทางการว่าเป็นนครได้เช่นกัน สถานะนครจะกำหนดให้กับท้องที่ภายในเขตปกครองส่วนท้องถิ่น ส่วนท้องที่อื่น ๆ ที่ไม่ได้มีสถานะนคร ตามกฎหมายแล้วจะถูกจัดประเภทเป็น "เทศบาล" หรือไม่ก็ "เมือง"

## นครของประเทศมาเลเซีย
ต่อไปนี้คือรายชื่อสถานที่ในมาเลเซียโดยเรียงลำดับตามวันที่ได้รับสถานะนคร

### ปัจจุบัน

### อดีต
}
|-
| align="center" |
| align="center" |
|}

## เกณฑ์
เกณฑ์พื้นฐานล่าสุด (2008) ในการให้สถานะนครแก่องค์กรปกครองส่วนท้องถิ่นคือ มีประชากรขั้นต่ำ 500,000 คน และมีรายได้ต่อปีไม่น้อยกว่า 100 ล้านริงกิต

## ตำแหน่งที่ตั้งของนคร

## ประชากร
กัวลาลัมเปอร์เป็นเขตเมืองที่ใหญ่ที่สุดและเป็นเขตมหานครที่ใหญ่ที่สุดในประเทศมาเลเซีย รองลงมาคือจอร์จทาวน์ เมืองหลวงของรัฐปีนัง เมืองที่ใหญ่เป็นอันดับสองในมาเลเซีย และเป็นศูนย์กลางของเขตเมืองขยายที่ใหญ่เป็นอันดับสองของประเทศ ส่วนทางทิศใต้ มีนครคู่แฝดคือ โจโฮร์บะฮ์รู และอิซกันดาร์ปูเตอรี ซึ่งรวมกันเป็นศูนย์กลางของเขตมหานครที่ใหญ่เป็นอันดับสามของประเทศ เขตมหานครอื่น ๆ ที่มีประชากรมากกว่า 500,000 คน ได้แก่ อีโปะฮ์ กูจิง และโกตากีนาบาลู

ตารางต่อไปนี้จะแสดงรายชื่อเมืองที่ใหญ่ที่สุดในประเทศมาเลเซียเรียงตามจำนวนประชากร

## อ้างอิง

### บรรณานุกรม
#### เอกสารราชการและประกาศ

* 
* 
* 
* 
* 
* 
* 
* 

#### สถิติที่รัฐบาลเผยแพร่

* 
* 
* 
* 
* 
* 
* 
* 
* 
* 
* 
* 
* 

#### บทความจากนิตยสาร หนังสือพิมพ์ และเว็บไซต์

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## แหล่งข้อมูลอื่น

* 
* 

มาเลเซีย
หมวดหมู่:นครในประเทศมาเลเซีย
คณะวิทยาศาสตร์และเทคโนโลยี มหาวิทยาลัยราชภัฏนครราชสีมา

**คณะวิทยาศาสตร์และเทคโนโลยี มหาวิทยาลัยราชภัฏนครราชสีมา** (อังกฤษ: Faculty of Science and Technology, Nakhon Ratchasima Rajabhat University) ก่อตั้งขึ้นในปี 19 สิงหาคม พ.ศ. 2518 เป็น 1 ใน 4 ส่วนหน่อยงานแรกของมหาวิทยาลัยราชภัฏนครราชสีมา คือ สำนักงานอธิการ คณะวิชาครุศาสตร์ คณะวิชามนุษยศาสตร์และสังคมศาสตร์ และคณะวิชาวิทยาศาสตร์และเทคโนโลยี

## ประวัติความเป็นมา
* วันที่ 19 สิงหาคม 2518 ได้จัดตั้งคณะวิทยาศาสตร์และเทคโนโลยีขึ้น ตามประกาศใช้พระราชบัญญัติวิทยาลัยครู พุทธศักราช 2518

* ปี พ.ศ. 2527 คณะวิทยาศาสตร์ ได้เปิดสอนสาขาวิชาด้านวิทยาศาสตร์ และวิทยาศาสตร์ประยุกต์หลายสาขาวิชา เนื่องจากมีการประกาศใช้พระราชบัญญัติวิทยาลัยครูฉบับที่ 2 พุทธศักราช 2527 ให้วิทยาลัยครูผลิตบัณฑิต สาขาวิชาชีพอื่นที่ไม่ใช่วิชาชีพครูได้

## หลักสูตรการศึกษา

## อ้างอิง

คณะวิทยาศาสตร์และเทคโนโลยี
คณะวิทยาการจัดการ มหาวิทยาลัยราชภัฏนครราชสีมา

**คณะวิทยาการจัดการ มหาวิทยาลัยราชภัฏนครราชสีมา** (อังกฤษ: Faculty of Management Science, Nakhon Ratchasima Rajabhat University) ก่อตั้งขึ้นเมื่อ 1 สิงหาคม 2529 

## ประวัติความเป็นมา
* เมื่อวันที่ 1 มิถุนายน 2529 ก่อตั้ง **คณะวิชาวิทยาการจัดการ** วิทยาลัยครูนครราชสีมา สังกัดกรมฝึกหัดครู
ได้เปิดสอนระดับอนุปริญญาศิลปศาสตร์ (อ.ศศ) หลักสูตร 2 ปี จำนวน 2 สาขาวิชา คือ สาขาบริหารธุรกิจ สาขาวิชาการท่องเที่ยว 
และระดับปริญญาตรี 1 สาขา คือ สาขาเศรษฐศาสตร์สหกรณ์

ทั้งนี้คณะวิชาวิทยาการจัดการ วิทยาลัยครูนครราชสีมา ได้แบ่งส่วนราชการในออกเป็น 5 ภาควิชา ดังนี้
# ภาควิชาการเงินและการบัญชี
# ภาควิชาการตลาด
# ภาควิชาการสื่อสารและการประชาสัมพันธ์
# ภาควิชาบริหารธุรกิจและสหกรณ์
# ภาควิชาเศรษฐศาสตร์ 

* วันที่ 15 มิถุนายน 2547 เปลี่ยนชื่อจากคณะวิชาวิทยาการจัดการ เป็น **คณะวิทยาการจัดการ**

## หลักสูตรการศึกษา

## อ้างอิง

คณะวิทยาการจัดการ
ผลการแข่งขันฟุตบอลทีมชาติไทย (พ.ศ. 2563–ปัจจุบัน)

รายการด้านล่างนี้ คือผลการแข่งขันของฟุตบอลทีมชาติไทย ระหว่างปี พ.ศ. 2563 ถึง ปัจจุบัน

## พ.ศ. 2563
* *สถิติผลการแข่งขันจะส่งผลต่ออันดับฟีฟ่า ดูเพิ่มที่ [http://www.fifa.com/mm/document/affederation/administration/01/79/87/75/circularno.1324-fifa-coca-colaworldranking.pdf FIFA 'A' matches criteria.] *

## พ.ศ. 2564
* *สถิติผลการแข่งขันจะส่งผลต่ออันดับฟีฟ่า ดูเพิ่มที่ [http://www.fifa.com/mm/document/affederation/administration/01/79/87/75/circularno.1324-fifa-coca-colaworldranking.pdf FIFA 'A' matches criteria.] *

## พ.ศ. 2565
* *สถิติผลการแข่งขันจะส่งผลต่ออันดับฟีฟ่า ดูเพิ่มที่ [http://www.fifa.com/mm/document/affederation/administration/01/79/87/75/circularno.1324-fifa-coca-colaworldranking.pdf FIFA 'A' matches criteria.] *

## พ.ศ. 2566
* *สถิติผลการแข่งขันจะส่งผลต่ออันดับฟีฟ่า ดูเพิ่มที่ [http://www.fifa.com/mm/document/affederation/administration/01/79/87/75/circularno.1324-fifa-coca-colaworldranking.pdf FIFA 'A' matches criteria.] *

## พ.ศ. 2567

## พ.ศ. 2568

## พ.ศ. 2569

## อ้างอิง

หมวดหมู่:ผลการแข่งขันฟุตบอลทีมชาติไทย
มัลลิกา อิ่มวงศ์

ศาสตราจารย์ดร.**มัลลิกา อิ่มวงศ์** เป็นนักวิทยาศาสตร์หญิงชาวไทยที่มีผลงานโดดเด่นในเรื่องโรคมาลาเรีย ปัจจุบันดำรงตำแหน่งหัวหน้าภาควิชาชีวโมเลกุลและพันธุศาสตร์โรคเขตร้อน คณะเวชศาสตร์เขตร้อน มหาวิทยาลัยมหิดล ศาสตราจารย์มัลลิกาเป็นหนึ่งในนักวิทยาศาสตร์ไทยที่ได้รับการอ้างอิงสูงสุดในร้อยละ 2 ของโลกในปี พ.ศ. 2564 เธอร่วมกับหน่วยงานอย่าง Worldwide Antimalarial Resistance Network (WWARN) และ หน่วยวิจัยโรคเขตร้อนมหิดลอ็อกซ์ฟอร์ด (Mahidol Oxford Tropical Medicine Research Unit – MORU) ศึกษาการแพร่ระบาดของโรคมาลาเรียสายพันธุ์ดื้อยา ฟัลซิปารัม (*[[P. falciparum]]*)

ศาสตราจารย์มัลลิกาได้รับรางวัลผลงานวิจัยจากสำนักงานการวิจัยแห่งชาติ (วช.) ประจำปีงบประมาณ 2565, 2564,2560 โครงการวิจัยเรื่อง "ภาวะการดื้อยาต้านมาลาเรียของชีวโมเลกุลในประเทศไทย และภูมิภาคเอเชียตะวันออกเฉียงใต้ในทศวรรษที่ผ่านมา" ถือเป็นผลงานเด่นที่ทำให้มหาวิทยาลัยมหิดล ติดอันดับมหาวิทยาลัยโลก ของ US News & World Report Rankings ในปี 2022 ทั้งในสาขาโรคติดเชื้อ (Infectious Diseases) และสาขาภูมิคุ้มกันวิทยา (Immunology)
ได้รับทุนเมธีวิจัยอาวุสโสของสำนักงานกองทุนสนับสนุนการวิจัยเมื่อ พ.ศ. 2562
รางวัลนักเทคโนโลยีดีเด่นประจำปี พ.ศ. 2559 โดยมูลนิธิส่งเสริมวิทยาศาสตร์และเทคโนโลยีในพระบรมชาชูปถัมภ์ จากผลงานการพัฒนาการตรวจเชื้อมาลาเรียความไวสูงซึ่งสามารถตรวจเชื้อได้ต่ำกว่าการตรวจกล้องจุลทรรศน์ 2,000 เท่า
และได้รับทุนวิจัย ลอรีอัล ประเทศไทย “เพื่อสตรีในงานวิทยาศาสตร์” ครั้งที่ 8 เมื่อ พ.ศ. 2553 ศาสตราจารย์มัลลิกาได้รับรางวัลนักวิจัยดีเด่นแห่งชาติประจำปีงบประมาณ 2566 โดยสำนักการวิจัยแห่งชาติ

## ประวัติการศึกษา

* สำเร็จการศึกษาระดับปริญญาตรี พยาบาลศาสตรบัณฑิต วิทยาลัยพยาบาลทหารบก พ.ศ. 2536
* สำเร็จการศึกษาระดับปริญญาโท สาขาชีววิทยาสิ่งแวดล้อม มหาวิทยาลัยมหิดล พ.ศ. 2541
* สำเร็จการศึกษาระดับดุษฏีบัณฑิต สาขาเวชศาสตร์เขตร้อน คณะเวชศาสตร์เขตร้อน มหาวิทยาลัยมหิดล พ.ศ. 2544

## เครื่องราชอิสริยาภรณ์

## อ้างอิง

## แหล่งข้อมูลอื่น
* มัลลิกา อิ่มวงศ์ คณะเวชศาสตร์เขตร้อน มหาวิทยาลัยมหิดล
* ชีวประวัติงานวิจัย
** SCOPUS Author Profile: Mallika Imwong
** Google Scholar Citation: Mallika Imwong
** ORCiD: Mallika Imwong

หมวดหมู่:ศาสตราจารย์
หมวดหมู่:นักวิทยาศาสตร์ชาวไทย
หมวดหมู่:นักวิทยาศาสตร์หญิง
มังกีไอแลนด์ 2: เลอชัคสรีเวนจ์

***มังกีไอแลนด์ 2: เลอชัคสรีเวนจ์*** (, "มังกีไอแลนด์ ภาค 2: การแก้แค้นของเลอชัค") เป็นวิดีโอเกมแนวผจญภัยที่ผลิตและจัดจำหน่ายโดยบริษัทลูคัสอาร์ต วางจำหน่ายเมื่อ ค.ศ. 1991 เป็นภาคต่อของเกม*[[เดอะซีเคร็ทออฟมังกีไอแลนด์]]* (ค.ศ. 1990) และเป็นเกมลำดับที่ 2 ในชุด*มังกีไอแลนด์* นอกจากนี้ยังเป็นเกมของลูคัสอาร์ตเกมที่ 6 ที่ใช้เอนจิน SCUMM และเป็นเกมแรกที่ใช้ระบบเสียง iMUSE ในภาคนี้ Guybrush Threepwood ตัวเอกของเรื่อง ต้องออกค้นหา Big Whoop ซึ่งเป็นมหาสมบัติในตำนาน และต้องเผชิญหน้ากับโจรสลัด LeChuck ซึ่งกลับมาอีกครั้งในสภาพซอมบี
## อ้างอิง

หมวดหมู่:เกมสำหรับวินโดวส์
หมวดหมู่:วิดีโอเกมเกี่ยวกับโจรสลัด
หมวดหมู่:เกมสำหรับอะมิกา
หมวดหมู่:เกมสำหรับเอฟเอ็ม ทาวส์
ข้าวเสาไห้

**ข้าวเสาไห้** หรือ **ข้าวเจ๊กเชยเสาไห้** เป็นข้าวที่ได้รับการจดทะเบียนสินค้าบ่งชี้ทางภูมิศาสตร์เป็นข้าวพื้นเมืองของอำเภอเสาไห้ จังหวัดสระบุรี ได้รับการรับรอง ข้าวสิ่งบ่งชี้ทางภูมิศาสตร์ (GI) เมื่อวันที่ 30 กันยายน พ.ศ. 2551 มีแหล่งผลิตอยู่ในอำเภอเสาไห้ อำเภอเมืองสระบุรี อำเภอหนองแซง อำเภอวิหารแดง อำเภอหนองแค อำเภอหนองโดน และอำเภอดอนพุด จังหวัดสระบุรี

แป้งข้าวเจ๊กเชย นำมาผลิตเป็นผลิตภัณฑ์รูปแบบเส้น เช่น เส้นขนมจีนแป้งสด ก๋วยเตี๋ยว มักกะโรนี สปาเกตตี อุด้ง ส่วนของขนมหวาน เช่น ขนมเปียกปูน ขนมชั้น และขนมหม้อแกง

## ลักษณะ
ข้าวเสาไห้เป็นข้าวไวแสง มีปริมาณอะมิโลสสูง (มีร้อยละ 27–28)  มีความสูงประมาณ 160 เซนติเมตร คอรวงยาว รวงข้าวมีความยาวเฉลี่ย 33 เซนติเมตร ระแง้ถี่ สีของกาบใบมี 2 ลักษณะ คือ เจ๊กเชยกาบใบไม้สีม่วง และเจ๊กเชยกาบใบสีม่วงสีข้าวเปลือกมีสีฟาง เมล็ดมีความเรียวยาว เมื่อหุงแล้วข้าวจะสุกร่วนเป็นตัว ไม่เกาะเป็นก้อน ข้าวเก่าเมื่อนำมาหุง ไม่มีกลิ่นสาบ

## ประวัติ
จังหวัดสระบุรีมีประวัติการปลูกข้าวมาเป็นเวลายาวนาน เป็นจุดยุทธศาสตร์ เป็นที่รวบรวมเสบียงอาหารและเป็นยุ้งฉางเก็บไว้คราวศึกสงครามตั้งแต่ราว พ.ศ. 2125 โดยบริเวณอำเภอเสาไห้เป็นที่ชุมนุมการค้าขายสินค้าเกษตรต่าง ๆ จากบริเวณลุ่มแม่น้ำป่าสัก 

มีพ่อค้าชาวจีนชื่อ เจ๊กเชยคอยควบคุมดูแลการแลกสินค้า และสนใจข้าวพันธุ์ก้นจุด จึงแนะนำให้ชาวนานำไปปลูกขยายผลผลิตแล้วนำมาแลกสินค้ากับเจ๊กเชย ต่อมาชาวนาเรียกพันธุ์ข้าวนี้ว่า *ข้าวเจ๊กเชย* ข้าวนี้นำส่งไปขายถึงอยุธยา พบว่าเป็นข้าวหุงขึ้นหม้อ รสชาติดี ไม่อ่อนไม่แข็งจนเกินไป เก็บไว้ค้างคืนไม่บูด จึงมีการสอบถามกันจึงพบว่าเป็นข้าวเจ๊กเชยมาจากอำเภอเสาไห้ จึงเรียกภายหลังว่า *ข้าวเจ๊กเชยเสาไห้*

## อ้างอิง

เสาไห้
หมวดหมู่:เศรษฐกิจของจังหวัดสระบุรี
แอลีนา สวีตอลีนา

**แอลีนา มือคัยลิวนา สวีตอลีนา** (; ; เกิด 12 กันยายน พ.ศ. 2537) เป็นนักเทนนิสอาชีพชาวยูเครน เธอเคยขึ้นอันดับสูงสุดถึงที่ 3 ของโลกในประเภทหญิงเดี่ยว และอันดับที่ 108 ในประเภทคู่ สวีตอลีนาเคยเป็นแชมป์รายการดับเบิลยูทีเอประเภทเดี่ยว 16 รายการและรองชนะเลิศสามรายการ

สวีตอลีนาเข้ามาอยู่ใน 50 อันดับแรกของโลกเป็นครั้งแรกเมื่อเดือนกรกฎาคม ค.ศ. 2013 และเข้าถึง 20 อันดับแรกในเดือนมิถุนายน ค.ศ. 2015 และเป็นผู้หญิงชาวยูเครนคนแรกที่ขึ้นถึง 10 อันดับแรกในเดือนพฤษภาคม ค.ศ. 2017 แซงหน้าอาลอนา บอนดาแรนกอ เพื่อนร่วมชาติ หลังจากคว้าแชมป์ดับเบิลยูทีเอเป็นครั้งแรกในปีค.ศ. 2013 เธอก็คว้าแชมป์ได้อีก 5 รายการจนถึงปี ค.ศ. 2017 ซึ่งในระหว่างนั้นเธอก็สามารถคว้าแชมป์ได้ถึง 5 รายการในปีเดียวกัน และทำให้เธอขึ้น 10 อันดับแรก รายการที่เธอชนะ ได้แก่ WTA Finals ค.ศ. 2018 และการแข่งขันระดับพรีเมียร์ไฟฟ์สามรายการจากทั้งหมดห้ารายการ ได้แก่ Dubai Tennis Championships, Italian Open และ Canadian Open เธอยังเคยชนะประเภทคู่ถึงสองรายการที่อิสตันบูลคัพ ใน ค.ศ. 2014 และ ค.ศ. 2015 สวีตอลีนาเคยเข้าถึงรอบรองชนะเลิศ่รายการแกรนด์สแลมสองรายการใน ค.ศ. 2019 ทั้งรายการวิมเบิลดันและยูเอสโอเพน ค.ศ. 2021 เธอได้รับรางวัลเหรียญทองแดงโอลิมปิกในการแข่งขันประเภทหญิงเดี่ยวในโอลิมปิกฤดูร้อน 2020 และกลายเป็นนักกีฬาเทนนิสโอลิมปิกคนแรกที่คว้าเหรียญรางวัลให้กับประเทศยูเครน

## ชีวิตในวัยเด็กและภูมิหลัง
สวีตอลีนาเกิดในเมืองออแดซา พ่อและแม่เป็นชาวยูเครน มือคัยลอ (อดีตนักมวยปล้ำ) และออแลนา (อดีตนักพายเรือแข่งขัน) เธอได้รับการตั้งชื่อตามแอลีนา บึสตรึตสกา นักแสดงหญิงชื่อดังชาวยูเครน เธอมีพี่ชายหนึ่งคนชื่อยูเลียนเมื่อตอนเป็นเด็ก แอลีนาสังเกตว่าพี่ชายของเธอได้รับความสนใจอย่างมากตอนเล่นเทนนิส สิ่งนี้เป็นแรงบันดาลใจให้เธอเล่นกีฬาเพื่อเรียกความสนใจจากพ่อของเธอ เธอเริ่มเล่นเทนนิสตอนอายุห้าขวบ  สวีตอลีนาและครอบครัวของเธอย้ายไปที่คาร์กิว ประเทศยูเครน ตอนเธออายุ 13 ปี หลังจากที่นักธุรกิจยูรีย์ ซาปรอนอว์ กลายเป็นผู้สนับสนุนของเธอ ซาปรอนอว์เห็นเธอเล่นในการแข่งขันรายการหนึ่งของลูก เมื่อเธออายุ 12 ปี และประทับใจมาก ทำให้เขาลงทุนกับการฝึกอบรมและพัฒนาอาชีพของเธอต่อไป

## อ้างอิง

หมวดหมู่:นักเทนนิสในโอลิมปิกฤดูร้อน 2016
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:บทความที่มีข้อความภาษายูเครน
หมวดหมู่:นักเทนนิสหญิง
ขนมเปียกปูน

**ขนมเปียกปูน** เป็นขนมไทยประเภทกวน มักมีสีดำซึ่งได้จากกาบมะพร้าวเผาไฟ และสีเขียวเข้มที่ได้จากน้ำใบเตยคั้น

สันนิษฐานว่าดัดแปลงมาจากกะละแมแต่ไม่ใส่กะทิสด ทำจากแป้งหมักเช่นเดียวกับขนมจีนหรือลอดช่อง ส่วนผสมในอดีตประกอบด้วย แป้งข้าวเจ้าหมักทิ้งไว้ แล้วนำมาโม่ด้วยโม่หินให้ละเอียดจนเป็นน้ำแป้ง ผสมน้ำตาลปี๊บ น้ำตาลทราย ใบตาลเผาไฟ (ส่วนใหญ่ไม่ค่อยนิยม) และน้ำปูนใส เมื่อกวนเสร็จนำมาใส่ถาดทรงสี่เหลี่ยม หากเป็นสมัยโบราณเป็นถาดโบราณรูปทรงกลม เมื่อขนมแห้งตึงดีจึงใช้มีดตัดแบ่งออกพอเป็นคำ ๆ ชาวบ้านเรียกติดปากว่า "สี่เหลี่ยมขนมเปียกปูน" เวลารับประทานโรยด้วยมะพร้าวอ่อนขูดฝอยเคล้ากับน้ำเกลือหรือเกลือป่น ส่วนวัตถุดิบในปัจจุบัน คือ แป้ง น้ำตาล และน้ำใบเตย หรือน้ำจากกาบมะพร้าวเผาไฟ

ขนมเปียกปูนกับขนมเปียก (หรือขนมเปียกอ่อน) มีลักษณะคล้ายกัน ขนมเปียกมีสีน้ำตาลที่ได้มาจากน้ำตาลโตนด ซึ่งเป็นส่วนผสมสำคัญของขนมเปียก ขนมเปียกมีเนื้อขนมที่ร่วนกว่าขนมเปียกปูน เนื่องจากไม่ได้ใส่น้ำปูนใส แต่จะเพิ่มหัวกระทิเข้าไป ทำให้ขนมเปียกมีรสชาติหวานมันมากกว่าขนมเปียกปูน มักรับประทานขนมเปียกกับถั่วทอง (ถั่วเขียวกระเทาะเปลือก)

## อ้างอิง

หมวดหมู่:ขนมไทย
อรัญประเทศ (แก้ความกำกวม)

**อรัญประเทศ** อาจหมายถึง:
*อำเภออรัญประเทศ
*เทศบาลเมืองอรัญญประเทศ
*ท่าอากาศยานอรัญประเทศ (โครงการ)
*ประตูชัยอรัญประเทศ
*โรงเรียนอรัญประเทศ
*สถานีรถไฟอรัญประเทศ

หมวดหมู่:หน้าแก้ความกำกวมชื่อสถานที่
พัทยา (แก้ความกำกวม)

**พัทยา** อาจหมายถึง:
*เมืองพัทยา
**นายกเมืองพัทยา
**สภาเมืองพัทยา
*ถนนคนเดินพัทยา
*เทศกาลดนตรีพัทยา
*หาดพัทยา
*เซ็นทรัล พัทยา
*เทอร์มินอล 21 พัทยา

หมวดหมู่:หน้าแก้ความกำกวมชื่อสถานที่
โคราช (แก้ความกำกวม)

**โคราช** อาจหมายถึง:
*จังหวัดนครราชสีมา
*มาเลศ (แมวโคราช)
*ที่ราบสูงโคราช
*ไทโคราช
*มวยโคราช
*สำเนียงโคราช
*สถานีนครราชสีมา (เดิมชื่อสถานีโคราช)
*เดอะมอลล์ โคราช
*เทอร์มินอล 21 โคราช
*เซ็นทรัล โคราช
*สโมสรฟุตบอลโคราช

หมวดหมู่:หน้าแก้ความกำกวมชื่อสถานที่
คณะเทคโนโลยีอุตสาหกรรม มหาวิทยาลัยราชภัฏนครราชสีมา

**คณะเทคโนโลยีอุตสาหกรรม มหาวิทยาลัยราชภัฏนครราชสีมา** (อังกฤษ: Faculty of Industrial Technology, Nakhon Ratchasima Rajabhat University) ก่อตั้งขึ้นเมื่อ 8 มีนาคม พ.ศ.2548 เปิดสอนในระดับปริญญาตรีของมหาวิทยาลัยราชภัฏนครราชสีมา

## ประวัติความเป็นมา
* วันที่ 8 มีนาคม พ.ศ.2548 คณะเทคโนโลยีอุตสาหกรรม จัดตั้งขึ้นตามประกาศกระทรวงศึกษาธิการ จัดตั้งส่วนราชการในมหาวิทยาลัยราชภัฏนครราชสีมา เพื่อรับผิดชอบงานวิชาการด้านการผลิตบัณฑิตด้านวิทยาศาสตร์ประยุกต์ และด้านเทคโนโลยีอุตสาหกรรมในระดับอุดมศึกษา

## หลักสูตรการศึกษา

## อ้างอิง

คณะเทคโนโลยีอุตสาหกรรม
หมวดหมู่:คณะเทคโนโลยีอุตสาหกรรมในประเทศไทย
ยู มย็อง-ฮี

**ยู มย็อง-ฮี** (เกิด 5 กันยายน พ.ศ. 2497) เป็นนักจุลชีววิทยาชาวเกาหลีใต้ ปัจจุบันดำรงตำแหน่งประธานสหพันธ์วิทยาศาสตร์และเทคโนโลยีสตรีแห่งประเทศเกาหลี และเป็นนักวิจัยหลักที่สถาบันวิทยาศาสตร์และเทคโนโลยีแห่งประเทศเกาหลี เธอได้รับแต่งตั้งให้เป็นหัวหน้าเลขาธิการคนแรกของสำนักงานวางแผนกลยุทธ์ในเดือนกรกฎาคม พ.ศ. 2553 ภายใต้ประธานาธิบดีอี มย็อง-บัก และได้ดำรงตำแหน่งจนถึงเดือนกุมภาพันธ์ พ.ศ. 2556

## ชีวิตในวัยเด็กและการศึกษา
ยูเกิดที่กรุงโซล เธอรู้ตัวว่าสนใจวิทยาศาสตร์และเทคโนโลยีตั้งแต่ตอนศึกษาอยู่ระดับมัธยมต้น ใน พ.ศ. 2520 ยูได้รับปริญญาวิทยาศาสตรบัณฑิตสาขาจุลชีววิทยาจากมหาวิทยาลัยแห่งชาติโซล จากนั้นเธอได้รับปริญญาเอกด้านจุลชีววิทยาจากมหาวิทยาลัยแคลิฟอร์เนีย เบิร์กลีย์ใน พ.ศ. 2525 ต่อมาเธอได้เป็นนักวิจัยหลังปริญญาเอก ณ สถาบันเทคโนโลยีแมสซาชูเซตส์ (เอ็มไอที) ใน พ.ศ. 2528

## อาชีพ

### การวิจัยทางวิทยาศาสตร์
หลังจากย้ายกลับไปอยู่ที่ประเทศเกาหลี ยูทำงานที่สถาบันวิจัยวิทยาศาสตร์ชีวภาพและเทคโนโลยีชีวภาพแห่งประเทศเกาหลีจนถึง พ.ศ. 2543 หลังจากนั้นเธอย้ายไปดำรงตำแหน่งนักวิทยาศาสตร์การวิจัยหลักที่สถาบันวิทยาศาสตร์และเทคโนโลยีแห่งประเทศเกาหลี งานส่วนใหญ่ของยูมุ่งเน้นไปที่การปลดล็อกโครงสร้างและการพับของโปรตีนแอลฟาวัน-แอนติทริปซินซึ่งเป็นโปรตีนเซอร์ปิน ยูและทีมวิจัยของเธอได้ทำงานเพื่อค้นหาว่ากรดอะมิโนตัวไหนบ้างที่สามารถยับยั้งการกลายพันธุ์ประเภทต่าง ๆ ได้ เช่น การกลายพันธุ์ *tsf* ซึ่งส่งผลให้การพับโปรตีนบกพร่อง เธอและกลุ่มนักวิจัยของเธอยังได้จดสิทธิบัตรวิธีการเตรียมอัลฟ่า-1 แอนทริทริปซินมิวทีนที่มีพันธะไดซัลไฟด์

ผลงานของเธอปรากฏในวารสาร *[[เนเจอร์ (วารสาร)|เนเจอร์]]*, *[[วารสารการวิจัยโปรตีน|The Journal of Proteome Research]]*,  *[[การดำเนินการของ National Academy of Sciences แห่งสหรัฐอเมริกา|Proceedings of the National Academy of Sciences of the United States of America]]*,*[[วารสารอณูชีววิทยา|Journal of Molecular Biology]]*, the *[[วารสารเคมีชีวภาพ|Journal of Biological Chemistry]]* *BMB Reports* และอื่น ๆ และได้รับการอ้างอิงเป็นจำนวนมากในสาขาชีวเคมี พันธุศาสตร์ อณูชีววิทยา ภูมิคุ้มกันวิทยา และจุลชีววิทยา

### งานสาธารณะ
ยูดำรงตำแหน่งผู้อำนวยการของศูนย์การทำหน้าที่ของโปรตีน (Functional Proteomics Center) ซึ่งเป็นส่วนหนึ่งของโครงแนวพรมแดนการวิจัยและพัฒนาแห่งศตวรรษที่ 21 (21st Century Frontier R&D) ที่สถาบันวิทยาศาสตร์และเทคโนโลยีแห่งประเทศเกาหลี ตั้งแต่เดือนกรกฎาคม พ.ศ. 2545 ถึงกรกฎาคม พ.ศ. 2553 ใน พ.ศ. 2553 เธอได้รับแต่งตั้งให้ดำรงตำแหน่งใหม่ในรัฐบาลเกาหลีใต้ที่มีชื่อว่าเจ้าหน้าที่อาวุโสเพื่ออนาคตของชาติ เธอได้รับความรับผิดชอบให้ดูแลการสื่อสารเกี่ยวกับวิทยาศาสตร์และเทคโนโลยีของรัฐบาล และให้ช่วยส่งเสริมเทคโนโลยีที่ลดการปล่อยคาร์บอนและเทคโนโลยีที่เป็นมิตรต่อสิ่งแวดล้อม เธอยังดำรงตำแหน่งประธานของสมาคมชีวฟิสิกส์แห่งประเทศเกาหลีตั้งแต่ พ.ศ. 2552-2553 และยังเป็นประธานขององค์การจีโนมประเทศเกาหลี ใน พ.ศ. 2553

## รางวัลและการยอมรับ

* รางวัล Mock-Am จาก สมาคมชีววิทยาโมเลกุลแห่งเกาหลี (พ.ศ. 2539)
* รางวัลลอรีอัล-ยูเนสโกสำหรับสตรีในสาขาวิทยาศาสตร์ (พ.ศ. 2541)
* รางวัลวัฒนธรรมกรุงโซล (พ.ศ. 2544)
* เครื่องราชอิสริยาภรณ์วิทยาศาสตร์และเทคโนโลยีและเหรียญอุงบีจากรัฐบาลเกาหลี (พ.ศ. 2547)

## อ้างอิง

หมวดหมู่:ศิษย์เก่าจากมหาวิทยาลัยแห่งชาติโซล
หมวดหมู่:ศิษย์เก่าจากมหาวิทยาลัยแคลิฟอร์เนีย เบิร์กลีย์
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:นักวิทยาศาสตร์หญิง
หมวดหมู่:นักวิทยาศาสตร์ชาวเกาหลีใต้
หมวดหมู่:บุคคลจากโซล
ชะอำ (แก้ความกำกวม)

**ชะอำ** อาจหมายถึง:
*อำเภอชะอำ
*เทศบาลเมืองชะอำ
*หาดชะอำ
*โรงเรียนชะอำ
*สถานีรถไฟชะอำ

หมวดหมู่:หน้าแก้ความกำกวมชื่อสถานที่
โต่วลิ่ว

**โต่วลิ่ว** (เป่อ่วยจีฮกเกี้ยน: *Táu-la̍k*; *เต๊าลัก*) เป็นนครภายใต้เทศมณฑล และเป็นเมืองหลวงของเทศมณฑลยฺหวินหลิน ประเทศไต้หวัน และยังเป็นศูนย์กลางทางการเมืองและเศรษฐกิจของเทศมณฑล นครโต่วลิ่วมีทางด่วนหมายเลข 3 พาดผ่าน

## ชื่อ
ชื่อเดิมของโต่วลิ่ว "เต๊าหลักหมึง" () มาจากภาษาของชาวหงหย่า ซึ่งเป็นชนพื้นเมืองหนึ่งในไต้หวัน

## ประวัติศาสตร์
### จักรวรรดิญี่ปุ่น
ในปี 1901 ในช่วงที่อยู่ภายใต้การปกครองของญี่ปุ่น ได้มีการจัดตั้ง โทโรกุโจ () ขึ้น ซึ่งเป็นหนึ่งในสำนักงานการปกครองทั้ง 20 แห่งในไต้หวัน ในปี 1909 ส่วนหนึ่งของโทโรกุได้รวมเข้ากับ นันโตโจ () และอีกส่วนหนึ่งที่เหลือก็ได้รวมเข้ากับ คางิโจ () ต่อมาในปี 1920 ได้มีการก่อตั้งเมืองโทโรกุ () ขึ้นกับอำเภอโทโรกุ () ในจังหวัดไทนัง ซึ่งเมืองโทโรกุในสมัยนั้นครอบคลุมพื้นที่ทั้งนครโต่วลิ่วและตำบลหลินเน่ย์ในปัจจุบัน

### สาธารณรัฐจีน
วันที่ 25 ธันวาคม 1981 โต่วลิ่วได้รับการยกฐานะจากเมืองเป็นนครภายใต้เทศมณฑล

## อ้างอิง

## แหล่งข้อมูลอื่น
* 
* 
* สำนักงานนครโต่วลิ่ว

หมวดหมู่:นครภายใต้เทศมณฑลของไต้หวัน
บัณฑิตวิทยาลัย มหาวิทยาลัยราชภัฏนครราชสีมา

**บัณฑิตวิทยาลัย มหาวิทยาลัยราชภัฏนครราชสีมา** (อังกฤษ: Faculty of Graduate Studies, Nakhon Ratchasima Rajabhat University) เป็นหน่วยงานในกำกับของมหาวิทยาลัยราชภัฏนครราชสีมา ที่เปิดสอนในระดับประกาศนียบัตรบัณฑิต ปริญญาโท และปริญญาเอก

## ประวัติความเป็นมา
* พ.ศ. 2457 กระทรวงธรรมการให้เปิดสอนหลักสูตรประโยคครูมูลสามัญ (ป.) ในโรงเรียนตัวอย่างประจำมณฑลนครราชสีมา โดยรับนักเรียนที่จบชั้นมัธยมศึกษาปีที่ 3 เข้าศึกษาหลักสูตร 2 ปี เมื่อสำเร็จการศึกษาจะได้รับบรรจุเป็นข้าราชการครู
* พ.ศ. 2466 เปิดสอนหลักสูตรประโยคครูมูลสามัญ (ป.) และประโยคครูประกาศนียบัตรจังหวัด (ว.)
* พ.ศ. 2478 ได้เปลี่ยนชื่อเป็น “โรงเรียนฝึกหัดครูประกาศนียบัตรจังหวัดนครราชสีมา” เปิดสอนเฉพาะหลักสูตรประโยคครูประกาศนียบัตรจังหวัด (ว.) 
* พ.ศ. 2485 เปิดสอน 3 หลักสูตรได้แก่ ประโยคครูประกาศนียบัตรจังหวัด (ว.) ประโยคครูประชาบาล (ป.บ.) และประโยคครูมูล (ม.) 
* พ.ศ. 2495 ได้ยุบเลิกหลักสูตรเดิม 3 หลักสูตร และเปิดสอนหลักสูตรประกาศนียบัตรประโยคครูประถม (ป.ป.) 
* พ.ศ. 2497 จึงเปิดสอนหลักสูตรประกาศนียบัตรวิชาการศึกษา (ป.กศ.) แทนหลักสูตรประกาศนียบัตรประโยคครูประถม (ป.ป.) 
* พ.ศ. 2502 เปิดสอนหลักสูตรประกาศนียบัตรวิชาการศึกษาชั้นสูง (ป.กศ. ชั้นสูง) ต่อจากระดับประกาศนียบัตรวิชาการศึกษา (ป.กศ.)
* พ.ศ. 2537 วิทยาลัยครูนครราชสีมา เปลี่ยนแปลงฐานะเป็น “สถาบันราชภัฏนครราชสีมา” จึงสามารถเปิดสอนในระดับที่สูงกว่าปริญญาตรี 
* พ.ศ. 2541 เริ่มเปิดสอนระดับปริญญาโท (ระดับบัณฑิตศึกษา)
* พ.ศ. 2546 เปิดสอนระดับประกาศนียบัตรบัณฑิต
* พ.ศ. 2549 เริ่มเปิดสอนระดับปริญญาเอก 

ปัจจุบัน บัณฑิตวิทยาลัย มหาวิทยาลัยราชภัฏนครราชสีมา มีหลักสูตรที่จัดการเรียนการสอนทั้งหมด 10 หลักสูตร 

## หลักสูตรการศึกษา

## อ้างอิง

บัณฑิตวิทยาลัย
ลุดมีลา ปัฟลีเชนโค

**ลุดมีลา มีฮาอิลอฟนา ปัฟลีเชนโค** (; , ; 10 ตุลาคม 1974) เป็นพลซุ่มยิงหญิงชาวโซเวียตของกองทัพแดงในช่วงสงครามโลกครั้งที่สอง เธอถูกบันทึกซึ่งได้รับการยืนยันในการฆ่าศัตรูจำนวน 309 คน ทำให้เธอเป็นพลซุ่มยิงหญิงที่ประสบความสำเร็จมากที่สุดในประวัติศาสตร์ที่มีการบันทึกไว้

ปัฟลีเชนโคถูกตั้งฉายาว่า "สตรีแห่งความตาย" (Lady Death) เนื่องจากความสามารถของเธอกับปืนไรเฟิล เธอรับใช้กองทัพแดงระหว่างการล้อมที่ออแดซาและการล้อมที่เซวัสโตปอลในช่วงแรกของการสู้รบในมหาสงครามของผู้รักชาติ

หลังจากที่เธอได้รับบาดเจ็บจากการสู้รบด้วยกระสุนปืนครก เธอถูกอพยพไปกรุงมอสโก หลังจากที่เธอหายจากอาการบาดเจ็บ เธอได้ฝึกพลซุ่มยิงของกองทัพแดงคนอื่น ๆ และทำหน้าที่เป็นโฆษกให้กองทัพแดง ในปี 1942 เธอได้ไปท่องเที่ยวทั้งในสหรัฐ แคนาดา และบริเตนใหญ่ หลังจากสงครามสิ้นสุดลงในปี 1945 เธอได้รับมอบหมายใหม่ให้เป็นนักวิจัยอาวุโสของกองทัพเรือโซเวียต เธอเสียชีวิตด้วยโรคหลอดเลือดสมองเฉียบพลัน สิริอายุ 58 ปี
## หมายเหตุ

## อ้างอิง

### บรรณานุกรม
* 
* 
## แหล่งข้อมูลอื่น
* การสัมภาษณ์โดยโทรทัศน์โซเวียตในปี 1973
* 

หมวดหมู่:วีรชนแห่งสหภาพโซเวียต
หมวดหมู่:ทหารซุ่มยิงชาวโซเวียต
หมวดหมู่:บุคคลจากบีลัตแซร์กวา
หมวดหมู่:ทหารชาวโซเวียตในสงครามโลกครั้งที่สอง
หมวดหมู่:ทหารหญิง
สัญลักษณ์สกุลเงิน

**สัญลักษณ์สกุลเงิน** คือสัญลักษณ์กราฟิกที่ใช้แทนชื่อสกุลเงิน โดยเฉพาะเมื่อใช้ประกอบเพื่อแสดงจำนวนเงิน
thumb|สัญลักษณ์ 4 สกุลเงินที่ถูกใช้เป็นทุนสำรองมากที่สุด
## การใช้งาน
ตำแหน่งในการเขียนสัญลักษณ์สกุลเงินแตกต่างกันไปในแต่ละภาษา โดยทั่วไปสกุลเงินในประเทศที่ใช้ภาษาอังกฤษและละตินอเมริกา (ยกเว้น เฮติ และ ซูรินาม) จะเขียนสกุลเงินไว้ด้านหน้าของจำนวนเงิน เช่น  R$50,00 หรือในสกุลเงินเอสกูโดกาบูเวร์ดี จะเขียนสัญลักษณ์ไว้ระหว่างสัญลักษณ์แบ่งเลขฐานสิบ เช่น 20$00  หรือในฝั่งประเทศทางยุโรป เช่นฝรั่งเศส จะเขียนสัญลักษณ์สกุลเงินไว้ตามหลังจำนวนเงิน เช่น 20,50 €
สัญลักษณ์แบ่งเลขฐานสิบ ก็ถูกใช้แตกต่างกันในแต่ละประเทศเช่นกัน ตัวอย่างเช่น ในสหราชอาณาจักร จะใช้อินเตอร์พังก์ในการเขียนด้วยลายมือเช่น £5·52 แต่ใช้มหัพภาคในการพิมพ์ เช่น £5.52 จุลภาคและมหัพภาคเป็นสองสัญลักษณ์ที่พบได้บ่อยในการแบ่งเลขฐานสิบ เช่น  €5,00 และ $50.00
## การออกแบบ

สัญลักษณ์สกุลเงินเก่าแก่มักจะมีพัฒนาการมาจากสกุลเงินก่อนหน้า อย่างเช่นเครื่องหมายดอลลาร์และเปโซในปัจจุบัน พัฒนามาจากเครื่องหมายที่ใช้แทนสกุลเงินดอลลาร์สเปน หรือเครื่องหมายปอนด์และลีราก็พัฒนามาจากตัวอักษร L ซึ่งถูกเขียนในตัวอักษรกอทิกด้วย \mathfrak{L} จนถึงทศวรรษที่ 17 เพื่อสื่อถึง ลิบรา ซึ่งเป็นหน่วยปอนด์สำหรับวัดแร่เงินของชาวโรมัน

สัญลักษณ์สกุลเงินที่ใหม่กว่ามักเลือกสัญลักษณ์ที่สื่อถึงผู้ใช้งาน เช่น สัญลักษณ์สกุลเงินยูโร € นั้นสร้างขึ้นจาก ϵ ซึ่งเป็นรูปแบบโบราณของตัวอักษรเอปไซลอน เพื่อสื่อถึงยุโรป  สัญลักษณ์รูปีอินเดีย ₹ เกิดจากการผสมระหว่างอักษรละติน R และอักษรเทวนาครี "र" (ร) และสัญลักษณ์รูเบิลรัสเซีย ₽ เกิดจาก Р ซึ่งคืออักษรซีริลลิก Er 

## รายการสัญลักษณ์สกุลเงินที่ใช้ในปัจจุบัน

## อ้างอิง

## แหล่งข้อมูลอื่น
ชื่อสกุลเงินตราหมุนเวียนของประเทศต่าง ๆ โดยราชบัณฑิตยสถาน (หน้า 229 เป็นต้นไป)
ศรีย่าน

thumb|แยกศรีย่าน
**ศรีย่าน** เป็นย่านการค้าอยู่บริเวณสี่แยกศรีย่าน ตรงจุดตัดของถนนสามเสนกับถนนนครไชยศรี อยู่ในพื้นที่เขตดุสิต เป็นย่านที่มีร้านค้า ร้านอาหารมากมาย ตั้งเรียงรายอยู่ริมสองฝั่งถนนและภายในตลาดศรีย่าน

## ประวัติ
[thumb|[ถนนนครไชยศรี]]
### ทุ่งสามเสน
แต่เดิมนั้นบริเวณนี้เป็นทุ่งเรียกว่า *ทุ่งสามเสน* บริเวณนี้มีวัดเก่าแก่ คือ วัดโบสถ์สามเสน อยู่ริมคลองสามเสน ตามประวัติของกรมการศาสนาบันทึกไว้ว่า สร้างเมื่อวันที่ 1 กุมภาพันธ์ พ.ศ. 2251 และได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2271 ในสมัยกรุงศรีอยุธยา แสดงว่าย่านนี้มีผู้คนอาศัยอยู่ตามริมฝั่งแม่น้ำเจ้าพระยามาตั้งแต่ก่อนสมัยกรุงศรีอยุธยาแล้ว 

### วังและคฤหาสถ์
จนเมื่อ พ.ศ. 2441 ทุ่งสามเสนได้รับความสนใจจากพระบรมวงศานุวงศ์และขุนนางข้าราชการทั่วไป เพราะพระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้ซื้อที่ชายทุ่งระหว่างคลองผดุงกรุงเกษมไปจดคลองสามเสน แล้วสร้างพลับพลาที่ประทับชั่วคราวขึ้นที่เรียกว่า *สวนดุสิต* เป็นเหตุให้มีขุนนางข้าราชการและพระบรมวงศานุวงศ์ตามกันมาสร้างคฤหาสน์และสร้างวังกระจายไปทั้งทุ่ง จนกลายเป็นย่านที่อยู่อาศัยก่อนทุ่งอื่นทั้งหมด พ.ศ. 2443 เปิดใช้รถรางกรุงเทพ สายสามเสน มีรถรางวิ่งผ่านบริเวณศรีย่าน

บริเวณศรีย่านเป็นที่ตั้งของวังพระองค์เจ้าดิลกนพรัฐ พระราชโอรสรัชกาลที่ 5 ซึ่งประสูติจากเจ้าจอมมารดาทิพเกสร เจ้าหญิงในตระกูลเจ้าเจ็ดตนแห่งล้านนา ปัจจุบันเป็นที่ทำการของการไฟฟ้านครหลวง และปลายถนนนครไชยศรีจากศรีย่านไปลงแม่น้ำเจ้าพระยา คือ ท่าพายัพ เป็นท่าเรือสำหรับรับเสด็จเจ้านายฝ่ายเหนือที่ล่องเรือลงมาที่วังของพระองค์เจ้าดิลกนพรัฐ 

### ตลาดศรีย่าน และยุคการค้า
ตลาดศรีย่านตั้งขึ้นมาตั้งแต่สมัยสงครามโลกครั้งที่สอง ป้ายของตลาดยังคงเขียนว่า "ตลาดสรีย่าน" ในยุคนั้นมีทั้งคนไทยและคนจีนเข้ามาตั้งชุมชนและสร้างจุดค้าขาย แลกเปลี่ยนสินค้า บริเวณศรีย่านเป็นจุดที่ญี่ปุ่นมาทิ้งระเบิด มีหลุมหลบภัยอยู่ ในช่วงปี 2530-2540 ถนนสามเสนเต็มไปด้วยห้าง เอดิสันศรีย่าน ห้างบางลำพูบางโพ จนถึงแยกบางลำพู และยังมีตลาดสดนครไชยศรี รวมถึงเป็นชุมแหล่งโรงหนัง จันทิมาเธียเตอร์ และโรงหนังศรีย่าน 

### ปัจจุบัน
ศรีย่านในปัจจุบันมีลักษณะชุมชนเล็ก ๆ มีตลาดเก่า มีร้านขายอาหารมากมาย เช่น ร้านจิวก๋วยเตี๋ยวลูกชิ้นปลา ก๋วยเตี๋ยวหมูศรีย่าน ร้านยำแหนมพี่อ้อ ห่อหมกแม่บุญมา ปาเน็ตโทนเบเกอรี่ & เรสเตอรอง ขนมปังปิ้งศรีย่าน บุษบาเป็ดย่าง ร้านซาฮะเฮียง ร้านโรตีออจัน ร้านลูกชิ้นศรีย่าน ร้านบะหมี่หัวโต ร้านขนมบ้าบิ่นศรีย่าน ร้านศรีย่านนมสด (นิวมล) และร้านเต้าทึง ศรีย่าน เป็นต้น 

มีห้างสรรพสินค้า ชื่อ ฟอร์ดดีพาร์ทเม้นต์สโตร์ (แต่เดิมชื่อ ห้างเอดิสัน) รวมทั้งเคยมีห้างสรรพสินค้าละแวกใกล้เคียงอาทิ บิ๊กเบล ราชวัตร ห้างบางลำพู บางโพ นิวเวิลด์ บางลำพู  มีโรงพยาบาลการไฟฟ้านครหลวง มีวิทยาลัยเทคโนโลยีวิมล ศรีย่าน และวิทยาลัยอาชีวศึกษา อาชีวศิลป์ เคยมีตลาดนครไชยศรี  (ปัจจุบันตลาดปิดตัวแล้ว) และโรงหนังจันทิมาและโรงหนังศรีย่าน

ปัจจุบันถนนสามเสนช่วงศรีย่านมีการก่อสร้างรถไฟฟ้ามหานคร สายฉลองรัชธรรม ช่วงเตาปูน-ราษฎร์บูรณะ มีสถานีศรีย่าน ตัวสถานีจะตั้งบริเวณกรมชลประทาน ซี่งจะก่อสร้างยาวตลอดถนนสามเสน

## การเดินทาง
ย่านศรีย่านมีรถโดยสารประจำทางที่ผ่าน ได้แก่ สาย 3, 9, 14, 16, 30, 32, 33, 49, 51, 64, 65 ,505 และ 524 ทางน้ำมีเรือด่วนเจ้าพระยา ท่าพายัพ

## อ้างอิง

ศรีย่าน
ศรีย่าน
หมวดหมู่:ทางแยกในเขตดุสิต
ทารา บราบาซอน

**ทารา บราบาซอน** ( เกิด 3 มกราคม ค.ศ. 1969) เป็นศาสตราจารย์ด้านการศึกษาวัฒนธรรมที่มหาวิทยาลัยฟลินเดอร์ ในเมืองแอดิเลด ประเทศออสเตรเลีย เธอเคยสอนในสหราชอาณาจักร นิวซีแลนด์ และแคนาดา  และได้รับเครื่องราชอิสริยาภรณ์ Member of the Order of Australia (AM) เมื่อ ค.ศ. 2019 เธอมีผลงานตีพิมพ์หนังสือ 20 เล่ม บทความในวารสารวิชาการ 250 รายการ และยังคอลัมนิสต์เขียนความเรียงเกี่ยวกับอุดมศึกษาและศิลปะ

## งานวิชาการ
ทารา บราบาซอน มีผลงานวิจัยในด้านการรู้เท่าทันสื่อ การศึกษาวัฒนธรรมสมัยนิยม อุตสาหกรรมสร้างสรรค์ การพัฒนาภูมิภาค และการรู้สารสนเทศ
เธอได้ให้กำเนิดมโนทัศน์แบบใหม่ในผลงานวิชาการ ได้แก่ "the Google Effect" "Digital Dieting", และ 3Ds (digitization, disintermedation และ deterritorialization) 
เธอยังได้สานต่องานของศาสตราจารย์สตีฟ เรดเฮด อดีตสามีผู้ล่วงลับด้วยการสร้างทฤษฎี "claustropolitanism" ซึ่งเป็นการปรับปรุงสังคมวิทยาของ cosmopolitan

## ผลงานที่สำคัญ
*Tara Brabazon. 2022. Twelve rules for (academic) life:  A stroppy feminist's guide through teaching, learning, politics, and Jordan Peterson. Singapore: Springer.
*Tara Brabazon, Tiffany Lyndall Knight, and Natalie Hills. 2020.  *The Creative PhD: Challenges, Opportunities and Reflexive Practice*. Bingley:  Emerald.
*Tara Brabazon, Steve Redhead and Sunny Rue Chivaura. 2018. *Trump Studies: An intellectual guide to why citizens do not act in their best interests*. Bingley: Emerald.
*Tara Brabazon. 2015. *Enabling University: Impairment, (dis)ability and social justice in higher education*. Berlin: Springer.
*Tara Brabazon. 2014. *Unique Urbanity? Rethinking third tier cities, degeneration, regeneration and mobility*. Berlin: Springer.
*Tara Brabazon, Mick Winter and Bryn Gandy. 2014. *Digital Wine: How QR codes facilitate new markets for small wine industries*. Berlin: Springer.
*Tara Brabazon. 2013. *Digital Dieting: From information obesity to intellectual fitness*. Aldershot: Ashgate.
*Tara Brabazon. 2010.*Popular Music: Topics, trends, trajectories*. London: Sage. 
*Tara Brabazon. 2007. *The University of Google: Education in the (post) information age*. Aldershot: Ashgate.
*Tara Brabazon. 2006. *Playing on the Periphery: Sport, memory, identity*. London: Routledge.
*Tara Brabazon. 2005. *From Revolution to Revelation: Generation X, popular culture, popular memory*. Aldershot: Ashgate.
*Tara Brabazion. 2002. *Digital Hemlock: Internet education and the poisoning of teaching*. Sydney: UNSW Press.
*Tara Brabazon. 2002. *Ladies who Lunge: Celebrating difficult women.* Sydney: UNSW Press.
*Tara Brabazon. 2000. *Tracking the Jack: A retracing of the Antipodes*. Sydney: UNSW Press.

## อ้างอิง

## แหล่งข้อมูลอื่น
* Bio at archived Australian of the Year site
* Bio at Teaching Excellence Award
* ''Digital Hemlock'' at the Western Australian Premier's Book Award
* Popular Culture Collective homepage
* Arts Hub UK
* Arts Hub Australia
* University of Brighton Master of Arts Creative Media

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี_พ.ศ._2512
เอลเดนริง

***เอลเดนริง*** () เป็นวิดีโอเกมแนวแอกชันสวมบทบาทที่พัฒนาโดยฟรอมซอฟต์แวร์และจัดจำหน่ายโดยบันไดแนมโคเอนเตอร์เทนเมนท์ พัฒนาโดยได้รับความร่วมมือจากจอร์จ อาร์ อาร์ มาร์ติน นักเขียนนิยายแฟนตาซี ซึ่งได้ออกแบบเนื้อหาและฉากของเกมให้ทีมงาน วางจำหน่ายสำหรับเล่นบนระบบไมโครซอฟท์วินโดวส์, เพลย์สเตชัน 4, เพลย์สเตชัน 5, เอ็กซ์บ็อกซ์วัน, เอ็กซ์บ็อกซ์ซีรีส์เอ็กส์และเอส เมื่อ 25 กุมภาพันธ์ ค.ศ. 2022 โดยมีผู้เล่นพร้อมกันในวันแรกที่ออกจำหน่ายมากถึง 750,000 คน และมียอดจำนายทั่วโลกกว่า 12 ล้านชุดในช่วง 3 สัปดาห์แรกในการออกวางจำหน่าย

รูปแบบการเล่นเป็นมุมมองบุคคลที่สาม ผู้เล่นสามารถเดินทางในแผนที่แบบโลกเปิดได้อย่างอิสระ ผู้เล่นจะได้ต่อสู้ เก็บไอเท็ม ขี่ม้า มีปฏิสัมพันธ์กับตัวละครในเกม เพลิดเพลินกับเนื้อเรื่อง และเพิ่มค่าพลังของตัวละครผ่านการเพิ่มเลเวล เปลี่ยนอาวุธและชุดเกราะ และเรียนรู้คาถาใหม่ๆ

ขั้นตอนการพัฒนาของเกมนี้กินเวลาประมาณ 6 ปี เมื่อวางจำหน่ายแล้วได้รับคำวิจารณ์ในทางบวก จนเป็นเกมที่ได้รับคำวิจารณ์ดีที่สุดเกมหนึ่ง โดยผู้วิจารณ์มักชื่นชมความเป็นเกมโลกเปิด การออกแบบ ขนาดและความซับซ้อนของแผนที่ และระบบการเล่นที่สนุกและมีความท้าทาย ซึ่งเป็นการพัฒนารูปแบบแนวเกมแบบโซลส์ให้ดียิ่งขึ้นไปอีก
## การตอบรับ

รายงานจากเมตาคริติกซึ่งเป็นเวบรวบรวมผลวิจารณ์ระบุว่าเกมนี้ได้รับคำชื่นชมอย่างกว้างขวาง (universal acclaim)
## อ้างอิง

หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมโอเพนเวิลด์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับนินเท็นโดสวิตช์ 2
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมโซลส์ไลก์
มินบัร

[thumb|200px|''มินบัร''สมัย[จักรวรรดิออตโตมัน|ออตโตมันในมัสยิดโมลลาเชเลบีที่อิสตันบูล]]
**มินบัร** () เป็นแท่นเทศน์ในมัสยิดที่อิหม่าม (ผู้นำละหมาด) ยืนให้คำเทศนา (, *[[คุตบะฮ์]]*)

## ศัพทมูลวิทยา
ศัพท์นี้มีที่มาจากรากภาษาอาหรับของ  *n-b-r* ("ยก, ทำให้สูงขึ้น"); รูปพหุพจน์ในภาษาอาหรับคือ ***มะนาบิร*** ()

## รูปแบบและการใช้งาน
มินบัรเป็นสัญลักษณ์ที่นั่งของอิหม่ามผู้นำละหมาดในมัสยิดและให้คำเทศนา ในช่วงแรกของอิสลาม ที่นั่งนี้สงวนไว้เฉพาะศาสดามุฮัมมัด และภายหลังคือเคาะลีฟะฮ์ผู้ดำเนินตามท่าน ซึ่งทำหน้าที่เป็นอิหม่ามของสังคมมุสลิม แต่ภายหลังกลายเป็นมาตรฐานในมัสยิดใหญ่ทั้งหมดและอิหม่ามท้องถิ่นก็เริ่มใช้งานสิ่งนี้ ถึงกระนั้น มินบัรยังคงความสำคัญในฐานะสัญลักษณ์แห่งอำนาจ

แม้ว่ามินบัรมีความคล้ายกับแท่นเทศน์ในโบสถ์คริสต์ แต่มีการใช้งานและตำแหน่งคล้ายกับแท่นอ่านในโบสถ์มากกว่า มินบัรตั้งอยู่ทางขวาของ*[[เมียะห์รอบ]]* ช่องในกำแพงมัสยิดที่เป็นสัญลักษณ์ทิศทางสักการะ (ในที่นี้ หันหน้าไปที่มักกะฮ์) โดยมักมีรูปร่างเหมือนหอขนาดเล็กที่มีที่นั่งหรือโครงสร้างตรงยอดคล้ายคีออสและมีบันไดขึ้นไปบนนั้น ข้างล่างบันไดมักมีประตูหรือช่องประตู สิ่งที่มินบัรแตกต่างจากแท่นเทศน์ในโบสถ์คริสต์คือบันไดขึ้นมินบัรมักเป็นเส้นตรงแนวเดียวกันกับที่นั่ง

## อ้างอิง


## อ่านเพิ่ม

* Pedersen, J.; Golmohammadi, J.; Burton-Page, J.; Freeman-Grenville, G.S.P. (2012). "Minbar". In Bearman, P.; Bianquis, Th.; Bosworth, C.E.; van Donzel, E.; Heinrichs, W.P. (eds.). *Encyclopaedia of Islam, Second Edition*. Brill.
* Bloom, Jonathan; Toufiq, Ahmed; Carboni, Stefano; Soultanian, Jack; Wilmering, Antoine M.; Minor, Mark D.; Zawacki, Andrew; Hbibi, El Mostafa (1998). *The Minbar from the Kutubiyya Mosque*. The Metropolitan Museum of Art, New York; Ediciones El Viso, S.A., Madrid; Ministère des Affaires Culturelles, Royaume du Maroc.
* Lynette Singer (2008). *The Minbar of Saladin. Reconstructing a Jewel of Islamic Art*. (London: Thames & Hudson).

หมวดหมู่:สถาปัตยกรรมมัสยิด
หมวดหมู่:แท่นเทศน์
หมวดหมู่:คำศัพท์ศาสนาอิสลาม
หมวดหมู่:มินบัร
หมวดหมู่:เครื่องเรือนทางศาสนา
วะอะลัยกุมุสซะลาม

**วะอะลัยกุมุสซะลาม** () เป็นคำทักทายภาษาอาหรับที่มุสลิมทั่วโลกมักใช้ มีความหมายว่า "ขอความสันติสุขจงมีแด่ท่านเช่นกัน" มักเป็นคำตอบรับของคำทักทายอัสซะลามุอะลัยกุม () คำทักทายเป็นการสื่อสารโดยเจตนาเพื่อรับรู้ถึงการมีอยู่ของบุคคลในบริเวณนั้นหรือเพื่อให้ใครบางคนรู้สึกยินดี มักใช้ก่อนการสนทนาและถือเป็นมารยาทที่ดี การทักทายถือเป็นหน้าที่และภาระผูกพันที่สำคัญของอิสลาม การ"ซะลาม"ถือเป็นคำทักทายมาตรฐานของชาวมุสลิม โดยมีการทักทายกันในระหว่างการบรรยายและเทศนาของชาวมุสลิมเป็นประจำ รูปเต็มของประโยคนี้คือ "วะอะลัยกุมุสซะลาม วะเราะห์มะตุลลอฮิ วะบะเราะกาตุ" (, "และขอความสันติสุข ความเมตตา และความเป็นสิริมงคลจากพระองค์อัลลอฮ์จงมีแด่ท่านเช่นกัน")

## ความหมายศัพท์
"ซะลาม" มีความหมายว่า "สันติสุข" คำว่า "อิสลาม" ก็มีที่มาจากคำนี้ ในความหมายโดยกว้าง "ซะลาม" หมายถึง ความไม่เป็นอันตราย ความปลอดภัย และการป้องกันจากความชั่วร้ายและจากความผิดพลาด อัสซะลามยังเป็นหนึ่งในพระนามของอัลลอฮ์ด้วย

## อ้างอิง

หมวดหมู่:คำและวลีภาษาอาหรับ
หมวดหมู่:การทักทาย
หมวดหมู่:คำศัพท์ศาสนาอิสลาม
แพต แม็กอาฟี

แพทริก จัสติน แม็กอาฟี (Patrick Justin McAfee; 2 พฤษภาคม ค.ศ. 1987) เป็นนักธุรกิจชาวอเมริกัน นักวิเคราะห์ด้านกีฬา พอดคาสเตอร์ นักวิจารณ์สีมวยปล้ำอาชีพ และอดีตนักพนันฟุตบอลและผู้เชี่ยวชาญด้านการเตะ เขาได้เซ็นสัญญากับ WWE ซึ่งเขาเป็นผู้บรรยาย

เขาเป็นเพลซคิกเกอร์ที่เวสต์เวอร์จิเนียและเกณฑ์ทหารโดย Indianapolis Colts ในรอบที่เจ็ดของ 2009 NFL Draft ตลอดอาชีพแปดปีของเขาในฟุตบอลลีกแห่งชาติ (NFL) McAfee ได้แชมป์ Pro Bowl สองครั้งและเป็น All-Pro ในปี 2014 นับตั้งแต่เขาเกษียณจากฟุตบอลในเดือนกุมภาพันธ์ 2017 McAfee เป็นนักวิเคราะห์ฟุตบอล เขาเป็นแขกรับเชิญของวิทยาลัย Fox Sports และการออกอากาศ NFL ในปลายปี 2018 ก่อนที่จะได้รับการประกาศให้เป็นส่วนหนึ่งของทีมฟุตบอล Thursday Night College Football ของ ESPN ในเดือนกรกฎาคม 2019 นอกจากนี้ เขายังปรากฏตัวเป็นประจำในรายการ Get Up! และวิทยาลัยเกมเดย์ ปัจจุบันเขาแสดง The Pat McAfee Show ในรายการ Mad Dog Sports Radio ของ Sirius XM

McAfee ทำหน้าที่เป็นผู้บรรยายรับเชิญสำหรับกิจกรรม NXT TakeOver ของ WWE ในปี 2018 ก่อนเซ็นสัญญากับโปรโมชั่นในเดือนกุมภาพันธ์ 2019 ในช่วงปี 2020 เขาทะเลาะกับอดัม โคล ทำให้เขาได้เดบิวต์ในเวที WWE NXT ของเขาที่ TakeOver XXX โดยแพ้ให้กับโคล เขาได้รับรางวัล Rookie of the Year จาก Wrestling Observer Newsletter ในปี 2020 ภายหลังความบาดหมางกับโคล ในเดือนเมษายน พ.ศ. 2564 McAfee ถูกย้ายไปที่ SmackDown โดยกลายเป็นผู้บรรยายเรื่องสีในรายการ Friday Night SmackDown แทนที่ Corey Graves ชาวเมือง Pittsburgh หลังจากที่ Graves กลับมาที่ Monday Night Raw

## สถิติอาชีพ NFL

### ฤดูกาลปกติ

### หลังฤดูกาล

## ผลงานความสำเร็จ
****[[Wrestling Observer Newsletter]]***
**Rookie of the Year (2020)
* **[[WWE]]**
** NXT Year-End Award (1 time)
*** Rivalry of the Year (2020) 

## อ้างอิง

## แหล่งข้อมูลอื่น
*
*West Virginia Mountaineers bio
*
*

หมวดหมู่:ผู้ประกาศนักมวยปล้ำอาชีพ
หมวดหมู่:นักมวยปล้ำอาชีพชาวอเมริกัน
กือยิวสกากาแมราตา

[thumb|250px|คอนเสิร์ตของวงกือยิวสกากาแมราตาเนื่องในโอกาสครบรอบ 75 ปี[วงฟิลฮาร์มอนิกแห่งชาติยูเครน]]
วงดนตรีแห่งชาติ **กือยิวสกากาแมราตา** () เป็นวงดนตรีในกรุงเคียฟ ขอบเขตหลักของกิจกรรมสร้างสรรค์ของวงคือการส่งเสริมดนตรีที่ประพันธ์โดยนักประพันธ์ชาวยูเครนและการแสดงผลงานของพวกเขาในต่างประเทศ  นอกจากนี้ กือยิวสกากาแมราตายังว่าจ้างให้ผลิตผลงานเกี่ยวกับความรักชาติ
## อ้างอิง

หมวดหมู่:ดนตรีคลาสสิก
หมวดหมู่:ก่อตั้งในปี พ.ศ. 2520
หมวดหมู่:วงออร์เคสตรา
หอออร์แกนลวิว

**หอออร์แกนลวิว** () เป็นห้องแสดงคอนเสิร์ตที่ตั้งอยู่ในโบสถ์นักบุญมารีย์ชาวมักดาลาในเมืองลวิว ประเทศยูเครน สร้างขึ้นในคริสต์ศตวรรษที่ 17 เป็นที่ตั้งของออร์แกนที่ใหญ่ที่สุดแห่งหนึ่งในยูเครน และจัดคอนเสิร์ตออร์แกน ดนตรีซิมโฟนิก และดนตรีเชมเบอร์ หอออร์แกนลวิวมีเนื้อที่ประมาณ 800 ตารางเมตรและสามารถรองรับแขกได้มากถึง 350 คน โดยจะมีการแสดงประมาณสามสิบครั้งในแต่ละเดือน

## ประวัติ
หอตั้งอยู่ในกำแพงเดิมของโบสถ์นักบุญมารีย์ชาวมักดาลาซึ่งเป็นโบสถ์นิกายโรมันคาทอลิก อย่างไรก็ตาม ระหว่าง ค.ศ. 1753–1758 สถาปนิกนาม Martin Urbank ได้เริ่มปรับปรุงหอคอยกลาง ในขณะที่ต่อมา Sebastian Fesinger จะเพิ่มส่วนหน้าอาคารที่ตกแต่งเป็นรูปนักบุญดอมินิกและนักบุญไฮอะซินท์ ในช่วงปลายศตวรรษที่ 18 ทางการออสเตรียได้ปิดอาคารนี้อย่างถาวร ต่อมาที่นี้ได้ถูกใช้เป็นเรือนจำหญิงจนถึง ค.ศ. 1922

ออร์แกนแบบรีเกอร์–โคลสที่ติดตั้งภายในห้องแสดงคอนเสิร์ตได้รับมอบหมายให้ผลิตจากเกอบรือเดอร์ รีเกอร์ ใน ค.ศ. 1932 และได้รับการติดตั้งใน ค.ศ. 1933 ในสมัยโซเวียต ห้องแสดงคอนเสิร์ตสามารถใช้งานได้หลากหลาย ซึ่งรวมถึงเป็นห้องกีฬาและห้องเต้นรำ พื้นที่ดังกล่าวเป็นของสถาบันสารพัดช่างจนถึงคริสต์ทศวรรษ 1960 หลังจากนั้นวิทยาลัยดนตรีลวิวได้ดัดแปลงใหม่ให้เป็นหอออร์แกนซึ่งยังคงใช้งานมาจนถึงทุกวันนี้

*หอออร์แกนและดนตรีเชมเบอร์ลวิว* ได้รับการก่อตั้งขึ้นในฐานะองค์การจัดคอนเสิร์ตอย่างเป็นทางการใน ค.ศ. 1988

## ระเบียงภาพ

## อ้างอิง

หมวดหมู่:ลวิว
หมวดหมู่:ออร์แกน (ดนตรี)
บงกช สระทองอุ่น

**บงกช สระทองอุ่น** ชื่อเล่น **บี** เป็นเชฟและผู้จัดการร้านอาหารชาวไทย เป็นผู้ได้รับรางวัลอีลีท วอดก้า สุดยอดเชฟหญิงแห่งเอเชีย ค.ศ. 2018 และเจ้าของร้านอาหาร Paste Bangkok ในศูนย์การค้าเกษร ซึ่งได้รับดาวมิชลินหนึ่งดวง ปัจจุบัน Paste Bangkok คงลำดับที่ 70 ของการจัดลำดับ 50 ร้านอาหารยอดเยี่ยมแห่งเอเชีย ค.ศ. 2021 และได้มีการขยายสาขาไปยังประเทศลาวและออสเตรเลีย

## ประวัติ
บงกชเริ่มสะสมประสบการณ์ทำอาหารตั้งแต่วัยเด็กโดยการช่วยคุณแม่ทำข้าวแกงเพื่อนำไปขายจนทางบ้านเลิกกิจการเมื่อเธอมีอายุ 13 ปี บงกชสำเร็จการศึกษาคณะครุศาสตร์ เอกภาษาอังกฤษ ที่มหาวิทยาลัยราชภัฏพระนครและเริ่มทำงานโรงแรมด้านการบริการร้านอาหาร เมื่ออายุ 28 ปี เธอดำรงตำแหน่งงานเลขานุการที่ร้านอาหารบลู เอเลเฟ่นท์ ขณะนั้นบงกชพบสามีปัจจุบันของเธอและได้ตัดสินใจย้ายไปศึกษาการทำอาหารที่ร้านอาหารไทยของเจสันที่ออสเตรเลียใน ค.ศ. 2005

## รางวัลที่ได้รับ
*Time Out Bangkok Love Awards สุดยอดร้านอาหารไทยสไตล์ไฟน์ไดนิ่งอันเป็นที่รัก ค.ศ. 2016
*The Guardian 10 สุดยอดร้านอาหารดาวมิชลินในกรุงเทพฯ
*อีลีท วอดก้า สุดยอดเชฟหญิงแห่งเอเชีย ค.ศ. 2018
*รางวัลดาวมิชลิน 1 ดวง ค.ศ. 2018 2019 2020 2021 และ 2022
*Gault & Millau Tasty Thailand ทูตด้านอาหาร
*ลำดับที่ 31 ของการจัดลำดับ 50 ร้านอาหารยอดเยี่ยมแห่งเอเชีย ค.ศ. 2018
*ลำดับที่ 6 ของการจัดลำดับ Top Tables 100 สุดยอดร้านอาหารในกรุงเทพฯ ค.ศ. 2018
*ลำดับที่ 28 ของการจัดลำดับ 50 ร้านอาหารยอดเยี่ยมแห่งเอเชีย ค.ศ. 2019
*ลำดับที่ 38 ของการจัดลำดับ 50 ร้านอาหารยอดเยี่ยมแห่งเอเชีย ค.ศ. 2020
*ลำดับที่ 29 ของการจัดลำดับ OAD 100 ร้านอาหารยอดเยี่ยมแห่งเอเชีย ค.ศ. 2020
*ลำดับที่ 70 ของการจัดลำดับ 50 ร้านอาหารยอดเยี่ยมแห่งเอเชีย ค.ศ. 2021
## อ้างอิง

หมวดหมู่:หัวหน้าคนครัวหญิงชาวไทย
หมวดหมู่:บุคคลจากมหาวิทยาลัยราชภัฏพระนคร
หมวดหมู่:เจ้าของร้านอาหารชาวไทย
อีร์ปิญ

**อีร์ปิญ** () เป็นนครที่ตั้งอยู่ริมแม่น้ำอีร์ปิญในแคว้นเคียฟติดกับเขตกรุงเคียฟ ทางตอนเหนือของประเทศยูเครน นิคมกอตซียูบึนสแกซึ่งเป็นส่วนหนึ่งของนครอีร์ปิญเป็นดินแดนแทรกอยู่ภายในเขตกรุงเคียฟ นครนี้มีประชากร 62,456 คน (ประมาณการ ค.ศ. 2021)

ระหว่างที่รัสเซียเข้ารุกรานยูเครนใน ค.ศ. 2022 อีร์ปิญกลายเป็นสมรภูมิหลักในการรุกที่เคียฟ กองกำลังรัสเซียเข้ายึดท่าอากาศยานอันตอนอว์ทางเหนือของนคร และเนื่องจากเคลื่อนกำลังไปทางใต้สู่กรุงเคียฟจึงพบกับการต่อต้านจากกองกำลังท้องถิ่นของยูเครนในที่สุด นครนี้ถูกรัสเซียยิงโจมตีด้วยปืนใหญ่ในขณะที่ยูเครนสามารถขับไล่และทำลายกองกำลังหลายกลุ่มที่พยายามจะเคลื่อนเข้ามาในนคร

## อ้างอิง

หมวดหมู่:นครในแคว้นเคียฟ
โรงพยาบาลระยอง

**โรงพยาบาลระยอง** เป็นโรงพยาบาลหลักของจังหวัดระยอง ประเทศไทย และได้รับการจัดโดยกระทรวงสาธารณสุขในฐานะโรงพยาบาลระดับภูมิภาค ซึ่งมีศูนย์แพทยศาสตรศึกษาโครงการผลิตแพทย์เพิ่มแห่งประเทศไทยของวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

## ประวัติ
ใน พ.ศ. 2489 ได้มีการเสนอให้ก่อสร้างโรงพยาบาลในเมืองระยอง เนื่องจากมีปัญหาในการติดต่อและเข้าถึงการรักษาพยาบาลที่โรงพยาบาลที่ใกล้ที่สุด ซึ่งในขณะนั้นอยู่ในอำเภอสัตหีบ จังหวัดชลบุรี โดยได้ตัดสินใจว่าสถานที่ควรอยู่ที่วัดจันทอุดม เนื่องจากที่ตั้งของวัด และเริ่มก่อสร้างเมื่อวันที่ 15 กรกฎาคม พ.ศ. 2492 ซึ่งวัดที่พังยับเยินดังกล่าวได้รับการรื้อถอนและเหลือเพียงเจดีย์เท่านั้น ส่วนโรงพยาบาลได้เปิดอย่างเป็นทางการเมื่อวันที่ 13 เมษายน พ.ศ. 2494 และได้เปลี่ยนเป็นโรงพยาบาลระดับภูมิภาคใน พ.ศ. 2540

## ศูนย์แพทยศาสตรศึกษาชั้นคลินิก
**[[ศูนย์แพทยศาสตรศึกษาชั้นคลินิก]] โรงพยาบาลระยอง** เป็นศูนย์แพทยศาสตรศึกษาชั้นคลินิก สังกัดโรงพยาบาลระยอง กระทรวงสาธารณสุข และเป็นสถาบันร่วมผลิตแพทย์กับวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ในเขตภาคตะวันออก ณ อำเภอเมืองระยอง จังหวัดระยอง 

### หลักสูตรการศึกษา
ปัจจุบัน ศูนย์แพทยศาสตรศึกษาชั้นคลินิก โรงพยาบาลระยอง จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ใน 1 หลักสูตร คือ

### ระยะเวลาในการศึกษา
ใช้ระยะเวลาในการศึกษาตลอดหลักสูตรรวม 6 ปี ดังนี้

### การรับบุคคลเข้าศึกษาในหลักสูตรแพทยศาสตรบัณฑิต
ศูนย์แพทยศาสตรศึกษาชั้นคลินิก โรงพยาบาลระยอง รับสมัครบุคคลเข้าศึกษาในหลักสูตรแพทยศาสตรบัณฑิต ผ่านวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์ ในระบบรับตรงประจำปีตามประกาศวิทยาลัยแพทยศาสตร์นานาชาติจุฬาภรณ์ มหาวิทยาลัยธรรมศาสตร์

## ดูเพิ่ม
* บริการสุขภาพในประเทศไทย
* โรงพยาบาลในประเทศไทย

## อ้างอิง

## แหล่งข้อมูลอื่น
* 
* 

ระยอง
ระยอง
หมวดหมู่:โครงสร้างพื้นฐานในจังหวัดระยอง
หมวดหมู่:องค์การในจังหวัดระยอง
หมวดหมู่:สิ่งก่อสร้างในอำเภอเมืองระยอง
ระยอง
ฟอกซ์เบลด

**ฟอกซ์เบรด** (**FoxBlade**) เป็นมัลแวร์ม้าโทรจันประเภทเขียนทับข้อมูล ระบุพบเมื่อวันที่ 23 กุมภาพันธ์ พ.ศ. 2565 โดยศูนย์ประเมินภัยคุกคามของบริษัทไมโครซอฟท์ ซึ่งดูเหมือนว่าจะมุ่งเป้าหมายไปที่รัฐบาลยูเครน FoxBlade ถูกค้นพบในเครือข่ายของยูเครนในช่วงระหว่างการรุกรานยูเครนของรัสเซีย พ.ศ. 2565 และสงสัยว่าเป็นส่วนหนึ่งของการโจมตีทางไซเบอร์ที่เกี่ยวข้องกับการรุกรานยูเครน มีการรายงานว่ามีการประสานงานระหว่างรัฐบาลสหรัฐและบริษัทไมโครซอฟท์เป็นกรณีพิเศษ เนื่องจากผู้บริหารไมโครซอฟท์ได้รับสิทธิ์ด้านความปลอดภัยในการเข้าร่วมติดต่อกับเจ้าหน้าที่ข่าวกรอง นอกจากนี้ไมโครซอฟท์ยังได้ประสานงานกับสหภาพยุโรปเพื่อป้องกันกรณีการนำฟอกซ์เบลดมาใช้กับประเทศอื่น ๆ ในยุโรป

## ดูเพิ่ม
* สงครามไซเบอร์
* 

## อ้างอิง

หมวดหมู่:ไวรัสคอมพิวเตอร์